**2020-1-HU01-KA116-078244. számú Erasmus+ projekt**

**FELHÍVÁS**

**2023. február 5. és március 5. között Olaszországban, Milánó** városában lehetőség nyílik az informatika területén (szoftverfejlesztő) 8 tanuló, az épületgépészet területén pedig 4 tanuló számára egy 4 hetes szakmai programban való részvételre.

A szakmai programok mellett több kulturális program is lesz, amely során a város nevezetességeivel lehet majd megismerkedni.

Az olasz fogadó partner az ETEN Evolvo szervezet. A tanulók cégeknél, vállalatoknál fogják a szakmai programot teljesíteni.

A program pénzügyi hátterét egy nyertes ERASMUS+ projekt biztosítja. Ez jelenti a teljes utazási és megélhetési költséget, beleértve az utazást, a helyi tömegközlekedést, a szállást, ellátást, kulturális programokat és a biztosítást. Az utazás zöld utazás lesz külön autóbusszal.

A Covid-19 járvány miatt figyelemmel kell lenni a mindenkor hatályos hazai és nemzetközi járványügyi, valamint beutazási szabályokra.

A programban résztvevő tanulók esetében előny, ha rendelkeznek oltással, de jelen szabályozás szerint nem előírás.

Ezek a szabályok változhatnak, így azok figyelemmel kísérése elengedhetetlen. Az Olaszországra vonatkozó aktuális utazási információk az alábbi honlapon érhetők el:

<https://konzinfo.mfa.gov.hu/utazasi-tanacsok-orszagonkent/olaszorszag>

A tanulóknak érvényes úti okmánnyal kell rendelkezniük, ezen kívül ki kell váltaniuk az Európai Egészségbiztosítási Kártyát.

A programban való részvételre személyesen az igazgatói titkárságon vagy emailben lehet jelentkezni a [treitzjudit@szily.hu](mailto:treitzjudit@szily.hu) címen.

Jelentkezéshez szükséges dokumentumok:

* kitöltött gondviselői nyilatkozat és tanulói adatlap (honlapról letölthető)
* 1 oldalas kézzel vagy géppel írt motivációs levél
* osztályfőnöki jellemzés

A jelentkezők közül az intézmény az alábbi szempontrendszer alapján választja ki a résztvevőket:

* motivációs levél tartalma
* szakmai érdeklődés, kompetenciák
* tanulmányi eredmények (tantárgyi bukás nem lehet benne)
* angol nyelv társalgási szintű ismerete
* magatartás, szorgalom
* projekt célkitűzéseihez való hozzáállás
* szülői, gondviselői támogatás
* osztályfőnöki jellemzés

A projektre való jelentkezés határideje: 2023. január 16.

A kiválasztás határideje: 2023. január 16.

A kiválasztásra került tanulóknak egy ösztöndíjszerződést kell majd aláírniuk, valamint előreláthatólag augusztus utolsó hetében nyelvi, kulturális és adminisztratív felkészítésen kell részt venniük.

A tanulók az elvégzett szakmai programról Europass bizonyítványt kapnak.

A projekttel kapcsolatban további felvilágosítást dr. Treitz Judittól lehet kérni személyesen, ímélben vagy telefonon:

dr. Treitz Judit [treitzjudit@szily.hu](mailto:treitzjudit@szily.hu) 0630-4700655